# Z á p i s n i c a

# zo zasadnutia obecného zastupiteľstva v Abraháme, ktoré sa uskutočnilo dňa 7. mája 2014 na Obecnom úrade v Abraháme

**Prítomní:** podľa prezenčnej listiny 6 poslancov, 1 poslanec PN /Milan Janík/

Mgr. Mária Tomovičová, kontrolórka, Zita Hričová ekonómka, Ing. Marcel Kollár-P-OD, Ing.Tomáš Mišovič, OFK Abrahám – Hoste, Milan Siska, Jaroslava Hritzová, manažér ecentre

**Program:** podľa pozvánky

 **Zapisovateľ**: Anna Klementová

 **Overovatelia**: Ing.Lukáš Kopáčik, Ing. Jana Takáčová

**Priebeh zasadnutia:**

1. **Starosta obce Ing. Igor Németh otvoril zasadnutie obecného zastupiteľstva, privítal všetkých prítomných a oznámil, že na zasadnutí je prítomných 6 poslancov a  zasadnutie je uznášaniaschopné.**

 Starosta predložil program zasadnutia, ktorý poslanci schválili.

 Hlasovanie: za 6 poslancov, proti 0, zdržal sa 0.

**2.** **Starosta určil vyššie uvedeného zapisovateľa a overovateľov zápisnice**.

**3**. **Návrhová komisia bola schválená v zložení:**

 Peter Čambál, Mgr Anna Gécová, František Ivančík

 Hlasovanie: za 6 poslancov, proti 0, zdržal sa 0.

 **4. Kontrola plnenia uznesení z predchádzajúceho zasadnutia.**

 Uznesenia z predchádzajúceho zasadnutia boli splnené.

Bod B/4 z 1.4.2014 – pridelenie bytu Oľge Matloňovej - nakoľko sa menovaná bytu písomne vzdala, bude 2 izbový byt pridelený novému žiadateľovi.

Ostatné uznesenia boli splnené.

**5. Interpelácie občanov, organizácií a poslancov**

Zástupca P-OD Abrahám Ing. Marcel Kollár odovzdal na zasadnutí OZ dresy pre družstvo žiakov, prípadne dorastu. Sadu dresov s vďakou prevzal predseda OFK Abrahám Hoste Ing. TomášMišovič.

Jaroslava Hritzová, obchodný partner ecentre informovala poslancov o možnosti poskytnutia služby občanom – zníženie nákladov energií – elektrickej energie a plynu cez elektronické aukcie.

So starostom obce menovaná dohodne termín na prezentáciu občanom v KD, reklamné materiály budú uverejnené na našej webovej stránke.

**6. Čerpanie rozpočtu za 1. štvrťrok 2014**

Čerpanie rozpočtu bolo poslancom zaslané mailom v predstihu. Čerpanie finančných prostriedkov je primerané, poslanci mali drobné dotazy, na ktoré odpovedala ekonómka.

OZ odsúhlasilo zmenu v rozpočte obce na rok 2014 v príjmovej časti: 8. Kapitálové príjmy – 233 príjmy z predaja pozemkov + 20 800,- Eur. V výdavkovej časti v kapitole 4: Komunikácie, výstavba a rozvoj obce v položke 2.1 – 717 revitalizácia spolufinancovanie + 18 200,- Eur, v kapitole 6: Šport a kultúra v položke 2.1 – 635 – údržba - + 1 200,- Eur, a v položke 6.1 – údržba MR + 1 400,- Eur.

OZ odsúhlasilo čerpanie rozpočtu za 1. štvrťrok 2014 a úpravu rozpočtu na rok 2014.

Hlasovanie: za 6 poslancov, proti 0, zdržal sa 0.

**7. Výber dodávateľa pre požiarnu zbrojnicu**

Na OCÚ Abrahám boli zaslané 3 písomné ponuky na požiarnu zbrojnicu. Kovorent Kollárovo, HCT s r.o. Šipošovské Kračany, EKO-BAU spol s r.o. Trstice. Nakoľko z predmetných ponúk nie je zrejmé, či je riešená elektroinštalácia, sanitárne vybavenie, bojler a iné, bude vyžiadané doplnenie ponúk o špecifikáciu.

**8. R ô z n e**

**Starosta obce informoval o:**

- riešení sťažnosti manželov Juraj a Petra Klasta ohľadom umiestnenia včelstiev p. Viliama Križu  **- k**omisia na ochranu verejného poriadku pri OZ po preverení na mieste zistila, že VZN obce o verejnom poriadku v obci č.2/2011 v znení neskorších noviel porušené nebolo. Komisia doporučuje po prešetrení postaviť pred úle trvalú prekážku. Nie je však zaručené, že umiestnenie prekážky zabráni včelám, aby sa dostali do záhrady sťažovateľov.

- zaslaní listu Ministerstva ŽP SR o určení prieskumného územia Trnava

- zaslaní zmluvy a poskytnutí dotácie na Obnovu knižného fondu v Obecnej knižnici Abrahám vo výške 500,- Eur.

- ponuke na stoly a stoličky do kultúrneho domu

- liste riaditeľa OR PZ Galanta ohľadom možnosti zneužitia internet bankingu – neoprávnené výbery z účtov

- uznesení OZ v Hoste o uzatvorenie dohody o zabezpečení plnenia a úloh OHZ v obci Hoste prostredníctvom OHZ obce Abrahám

OZ schválilo priradenie obce Hoste pod DHZ Abrahám za podmienok ako bola priradená obec Pusté Úľany.

Hlasovanie: za 6 poslancov, proti 0, zdržal sa 0.

- ponuke Martiny Meszárošovej, majiteľky pozemku parc. číslo 107 za 23 000,- Eur.

- sťažnosti Alžbety Zemkovej – skladovanie odpadu na susednom pozemku – vyriešené na základe osobného jednania starostom obce

- žiadosti MŠ Abrahám o nový mobilný telefón – presunúť telefón z OCÚ

- žiadosti o priznanie osobného príplatku pri zastupovaní upratovačky – bezpredmetná, upratovačka nastúpila do práce

- žiadosti ZŠ Michala Tareka Abrahám o navýšenie finančných prostriedkov pre ŠKD v roku 2014 - OZ súhlasí

- žiadosť Ing. Eriky Nemčekovej, Trnava – priestory ktoré žiada sú plánované ako verejné priestranstvo, nie je možné darovanie zo strany obce

- žiadosti Mgr. Radovana Fodora, Lucie Ištokovej a Aleny Hornačekovej, Abrahám č. 440 o odkúpenie pozemkov – p.č. 234/15 a 234/16 – OZ nesúhlasí s predajom.

OZ doporučuje uzatvoriť dohodu medzi spoločenstvom vlastníkov a obcou. / Uzatvorenie dohody medzi vlastníkmi bytov kto bude mať akú výmeru, obec určí výšku nájmu. Nájomnú zmluvu uzatvoriť medzi spoločenstvom vlastníkov a obcou Abrahám aspoň na 10 rokov. Nájom a daň z nehnuteľností bude platiť spoločenstvo vlastníkov za celú výmeru. /

* žiadosti Valérie Palšovičovej – prešetrenie pomníka Františka Čambála – zaslať výzvy opatrovateľom hrobu, v prípade že nebudú reagovať bude odstránený
* oznámení Oľgy Matloňovej o odstúpení od žiadosti o pridelenie bytu
* žiadosti Dušana Dubovského o pridelenie nájomného bytu
* žiadosti Silvie Kollárovej o pridelenie nájomného bytu

OZ po krátkej diskusii pridelilo byt Dušanovi Dubovskému, ktorý má na OcÚ evidovanú žiadosť od roku 2006 už tretí krát.

Hlasovanie: za 6 poslancov, proti 0, zdržal sa 0.

* poplatkoch vynaložených v rokoch 2010 – 2012 na právne účely ohľadom bytovky č. 437 vo výške 8 554,08 Eur.
* návrhu VZN o zneškodňovaní odpadových vôd na území obce Abrahám, ktoré spracoval Ing. Lukáš Kopáčik – mailom bude zaslané poslancom OZ a prerokované na ďalšom zasadnutí OZ

 Po vyčerpaní bodov programu starosta zasadnutie ukončil a poďakoval za aktívny prístup k riešeniu problémov.

**U z n e s e n i e**

zo zasadnutia Obecného zastupiteľstva v Abraháme dňa 7.5.2014

**A.**

**Obecné zastupiteľstvo berie na vedomie**

1. Informácie starostu obce uvedené v bode 8.

**B.**

**Obecné zastupiteľstvo schvaľuje**

1. Program zasadnutia obecného zastupiteľstva
2. Návrhovú komisiu v zložení: Peter Čambál, Mgr. Anna Gécová, František Ivančík
3. Čerpanie rozpočtu za 1. štvrťrok 2014 a úpravu rozpočtu na rok 2014 tak, ako je uvedené v bode 6.
4. Priradenie obce Hoste pod DHZ Abrahám
5. Pridelenie 2 izbového nájomného bytu na zdravotnom stredisku Dušanovi Dubovskému

**C.**

**Obecné zastupiteľstvo prerokovalo**

1. 3 ponuky na Požiarnu zbrojnicu Abrahám a tieto odporučilo na doplnenie

Hlasovanie: za 6 poslancov, proti 0, zdržal sa 0.

Zapísala: Anna Klementová

 Ing.Lukáš Kopáčik ............................................

 Ing.Jana Takáčová ............................................

 **Ing. Igor Németh, starosta obce Abrahám**